b'\n_START_ARTICLE_\nFady Maalouf\n_START_SECTION_\nBiografi\n_START_PARAGRAPH_\nFady Maalouf ble f\xc3\xb8dt under borgerkrigen i Libanon. To ganger ble han truffet av granatsplinter i ansiktet, noe som f\xc3\xb8rte til at han m\xc3\xa5tte gjennomg\xc3\xa5 en rekke operasjoner.Med sin familie bodde han i perioder i en landsby i den franske byen Bordeaux og i Nord-Beirut. _NEWLINE_Maalouf gikk i en kristen barnehage og sang i barnekor. Han fikk undervisning i klassisk sang og l\xc3\xa6rte seg \xc3\xa5 synge Bel Canto. I tillegg likte han \xc3\xa5 dykke, noe som utvidet hans lungekapasitet. 17 \xc3\xa5r gammel begynte han \xc3\xa5 opptre som sanger. Samtidig studerte han ogs\xc3\xa5 mote og design og hadde praksis hos den libanesiske motetegneren Elie Saab. Deretter arbeidet han som assistent i hans systue i Paris._NEWLINE_Da den politiske situasjonen i 2006 igjen ble tilspisset i Beirut, kom Maalouf gjennom sin halvbror til Tyskland, hvor han siden har bodd i Hamburg og arbeidet som barista._NEWLINE_Sommeren 2007 meldte han seg p\xc3\xa5 som kandidat til Deutschland sucht den Superstar. I de innledende programmene stemte tilskuerne ham til finalen, hvor han opptr\xc3\xa5dte 17. mai 2008 mot Thomas Godoj. Med et stemmetall p\xc3\xa5 37,8% tok han til slutt andreplassen med sangen Blessed. Den kom etter avtale ut p\xc3\xa5 Columbia, et datterfirma av  Sony BMG Music Entertainment 4. juli 2008. Hans f\xc3\xb8rste album b\xc3\xa6rer samme tittel og kom ut 25. juli. B\xc3\xa5de singelen og albumet n\xc3\xa5dde andreplass p\xc3\xa5 listene i Tyskland og gjorde Malouf til den mest suksessrike deltaker i DSDS gjennom tidene. _NEWLINE_Hans andre singel Show Me Your Love ble utgitt i november 2008.'